CELEX: C2007/095/92
Language: et
Date: 2007-04-28 00:00:00
Title: Kohtuasi T-51/07: 22. veebruaril 2007 esitatud hagi — Agrar-Invest-Tatschl versus komisjon

28.4.2007   
            
            
               ET
            
            
               Euroopa Liidu Teataja
            
            
               C 95/45
            
         22. veebruaril 2007 esitatud hagi — Agrar-Invest-Tatschl versus komisjon
   (Kohtuasi T-51/07)
   (2007/C 95/92)
   Kohtumenetluse keel: saksa
   Pooled
   
      Hageja: Agrar-Invest-Tatschl GmbH (St. Andrä im Lavanttal, Austria) (esindaja: advokaat O. Wenzlaff)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni 4. detsembri 2006. aasta otsuse K (2006) 5789 (lõplik) (REC 05/05) artikli 1 lõige 2 ja artikli 1 lõige 3;
            
         
               —
            
            
               kohustada komisjoni otsustama, et 110 937,60 euro suuruse imporditollimaksu, mis puudutab hageja poolt alates 26. juunist 2002 Horvaatiast pärit suhkru importi ja mis on Austria Vabariigi 10. juuni 2005. aasta taotluse esemeks, järelarvestuskannet ei tehta;
            
         
               —
            
            
               teise võimalusena kohustada komisjoni otsustama, et 110 937,60 euro suurust imporditollimaksu, mis puudutab hageja poolt alates 26. juunist 2002 Horvaatiast pärit suhkru importi ja mis on Austria Vabariigi 10. juuni 2005. aasta taotluse esemeks, vähendatakse.
            
         Väited ja peamised argumendid
   Hageja vaidlustab komisjoni 4. detsembri 2006. aasta otsuse K (2006) 5789 (lõplik) leides esiteks, et konkreetset summat puudutavas osas ei olnud imporditollimaksu järelarvestuskande tegemine õigustatud, ning teiseks, et teatud osas oli imporditollimaksu järelarvestuskande tegemine õigustatud ning nende tollimaksude vähendamine konkreetsel juhul ei olnud õigustatud (Austria Vabariigi taotlus).
   Selles Austria Vabariigile suunatud otsuses jõudis komisjon määrust (EMÜ) nr 2913/92 (1) (edaspidi “ühenduse tolliseadustik”) ja määrust (EMÜ) nr 2454/93 (2) kohaldades järeldusele, et 110 937,60 euro suuruse imporditollimaksu kohta tehakse järelarvestuskanne ning nende imporditollimaksude vähendamine ei ole õigustatud.
   Oma hagi toetuseks väidab hageja, et vaidlustatud otsus on õigusvastane, kuna ühenduse tolliseadustiku artikli 220 lõike 2 punkti b kohased imporditollimaksu järelarvestuskande tegemise tingimused ei ole täidetud ning ei ole täidetud ka ühenduse tolliseadustiku artikli 239 kohased tingimused selliste imporditollimaksude vähendamiseks, mille kohta on tehtud järelarvestuskanne.
   
      (1)  Nõukogu 12. oktoobri 1992. aasta määrus (EMÜ) nr 2913/92, millega kehtestatakse ühenduse tolliseadustik (EÜT 1992, L 302, lk 1 ; ELT eriväljaanne 02/04, lk 307).
   
      (2)  Komisjoni 2. juuli 1993. aasta määrus (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (EÜT 1993, L 253, lk 1 ; ELT eriväljaanne 02/06, lk 3).